**ПАРТИЈА 9**

Настава у природи за ученике од 1. до 4.разреда

**Термин путовања**: април / мај 2025. године.

Дестинација: Љиг-Соко бања-Љиг

Трајање: 7 дана, 6 ноћења.

Исхрана током боравка: шест пуних пансиона-доручак, ручак, ужина, вечера. Аранжман почиње вечером, а завршава се ручком у објекту и ужином за понети.

**Смештај:**

Смештај у хотелу Бањица или одговарајућем са дискотеком у објекту. Објекат који испуњава услове наручиоца, са највише трокреветним, четворокреветним и петокреветним собама, без помоћних лежаја. Комплетна група биће смештена је у једном објекту у коме је организована исхрана. Собе за наставнике морају бити поред соба за ученике свог одељења тако да бар два наставника буду смештена на истом спрату или истом делу објекта у коме су ученичке собе.

Такође је неопходно да буде обезбеђен смештај за све ученике и наставнике у једној смени (капацитет објекта мора бити такав да може да прими свих 130 ученика у једној смени у структури соба које су описане).

Објекат би требало да садржи: спољни терен за мале спортове, простор за извођење наставе, простор за вечерњи програм и рекреативне садржаје са пратећим реквизитима, ТВ салу; све треба бити прилагођено узрасту ученика.

**Превоз:**

Превоз удобним, туристичким аутобусима високе класе, (клима, ТВ, ДВД и аудио опрема), не старијим од десет (10) година у време реализације путовања, који поседују документацију о техничкој исправности, у складу са прописима о ванлинијском аутобуском саобраћају и Правилником о начину обављања организованог превоза деце („Службени гласник РС“, бр. 52/19 и 61/19. Аутобуси полазе са великог паркинга преко пута аутобуске станице у Љигу. Повратак је до 19 часова са места поласка.

Оквирни број ученика: 130 (број условљен одлукама родитељима, у складу са природом ЈН)

Број пратилаца: најмање 12

**Понуђач у цену мора урачунати ( при калкулисању цене по ученику):**

* Трошкови смештаја и хране ( пун пансион: вечера, доручак, ручак)
* Трошкове превоза удобним, туристичким аутобусима високе класе, (клима, ТВ, ДВД и аудио опрема), не старијим од десест (10) година у време реализације путовања, који поседују документацију о техничкој исправности, у складу са прописима о ванлинијском аутобуском саобраћају и Правилником о начину обављања организованог превоза деце („Службени гласник РС“, бр. 52/19 и 61/19)
* Осигурање ученика и наставног особља од несрећног случаја за време трајања аранжмана.
* Рекреатор-аниматор: у хотелу, стручан са искуством
* Трошкове накнаде за лекара пратиоца групе, 24-часовна здравствена заштита
* Представника агенције, вођа пута из школе
* Гратиси за одељенске старешине
* Боравишну таксу и хотелско осигурање
* Организационе трошкове Агенције

У цену аранжмана не урачунати надокнаду за бригу о деци. Надокнаде за бригу о деци - за наставнике биће исплаћене преко школе посебно, по одлуци Савета родитеља ОШ «Сава Керковић»

**Услови путовања – превозник**

**Услови везани за број ученика, начина плаћања и сл:**

Оквирни број ученика за ову партију који се може пријавити је 130. Оквирни споразум ће бити закључен на вредност од 2.700.000,00 динара без ПДВ-а, што одговара процењеној вредности ове партије. Износ који се добије када се јединична цена без ПДВ-а помножи са наведеним бројем ученика, ће служити само као начин да се примени критеријум, односно рангирају пристигле понуде.

Појединачни уговори о јавној набавци из оквирног споразума ће бити закључивани по броју пријављених ученика, поштујући факултативност предмета набавке и право на избор сваког од њих, односно њихових родитеља.

**Техничка организација и општи услови путовања и програма путовања:**

**Техничка организација:**

Обавештавање родитеља и спровођење анкете о њиховој сагласности за извођење екскурзије, родитељски састанак и коначна анкета, односно списак ученика који иду на екскурзију, прибављање здравственог листа ученика, извештај о реализованој екскурзији.

**Општи услови путовања и програма путовања, којих је организатор путовања дужан да се придржава:**

* Цена аранжмана је фиксна, те ученици (родитељи) не могу сносити никакве накнадне трошкове.
* Приликом закључивања појединачних уговора о јавној набавци на основу спроведеног оквирног споразума, организатор се мора обавезати да ће превозник пре отпочињања путовања поднети:
* Записник о извршеном техничком прегледу аутобуса, не старији од 30 дана (према правилнику за организовани превоз за екскурзије.
* Непосредно пре планираног поласка екскурзије, возачи морају да документују да су имали паузу од минимум 11 сати.
* Тахографске улошке или исписе дигиталног тахографа за претходна два
* Обезбеди потребне услове за удобан и безбедан превоз ученика у односу на ангажовани број аутобуса и расположиви број седишта, као и да се превоз не обавља ноћу, у времену од 22:00 до 05:00 часова.
* Орган унутрашњих послова изврши контролу документације и техничке исправности возила одређених за превоз непосредно пре отпочињања путовања. Уколико надлежни орган унутрашњих послова утврди неисправност документације или техничку неисправност возила, или било који други разлог у погледу психофизичке неспособности или недовољног одмора возача, директор или стручни вођа пута обуставиће путовање до отклањања уочених недостатака, а настале трошкове сноси понуђач.

**Понуђач је дужан да уз понуду достави и „опште услове путовања“агенције, потписане од стране одговорног лица.**